  Майя Бывальцева Удмуртиын «Пиналъёсты анай кыллы дышетӥсь устоез визьнодась» элькун вожвылъяськонлэн йылпумъян люкетэз ортчиз. Ужрадэ 11 ёросъёсысь но куинь каръёсысь 22 визьнодасьёс пыриськизы. Со сярысь улосвылысь дышетонъя но тодосъя министерстволэн пресс-службаез ивортӥз. Вожвылъяськонэ пыриськисьёс пӧлын удмурт кыллы дышетӥсь 20 визьнодасьёс вал, одӥгез - бигр кыллы, одӥгез - пор кыллы. Нырысетӥ люкетлы йлпумъянъёсъя нимысьтыз кузьымъёсын пусйизы Каракулино ёросысь Быргында школаысь визьнодасез Лариса Саликоваез - «За приобщение детей к марийскому языку и культуре», Ижкарысь 107 номеро нылпи садысь визьнодасез Ляйсира Юсуповаез - «За приобщение детей к татарскому языку и культуре», Пичи Пурга ёросысь Уча (Ильинское) черкогуртысь «Кизили» нылпи садысь визьнодасез Лариса Ильинаез - «За верность родному языку», Якшур-Бӧдьяысь 5 номеро нылпи садысь визьнодасез Роза Погосянэз - «За верность родному языку», Сьӧлта ёросысь Выль Мӧнья гуртысь нылпи садысь визьнодасез Елена Кононоваез - «За интерес к удмуртскому языку и приобщение к нему дошкольников», Алнашысь «Берёзка» нылпи садысь визьнодасез Татьяна Моисееваез - «За интерес к удмуртскому языку и приобщение к нему дошкольников», Ижкарысь Кузебай Герд нимо гимназиысь визьнодасез Светлана Зиноковаез - «За лучший сценарий занятия». Вожвылъяськонлэн йылпумън люкетаз вормизы: 1-тӥ инты – Кияса ёросысь Уддяди (Карамас-Пельга) гуртысь нылпи садысь визьнодась Надежда Тукаева; 2-тӥ инты – Дэбес черкогуртысь 2 номеро нылпи садысь визьнодась Екатерина Касаткина; 3-тӥ иты – Эгра каргуртысь 8 номеро нылпи садысь визьнодась Ирина Князева. Со сяна, пӧртэм номинациосын вормисьёсты пусйизы: «Творческий подход к профессиональной деятельности» ӧрын - Алнашысь «Рожничок» нылпи садысь Светлана Куликоваез, «Преданность профессиональной деятельности» ӧрын – Балезноысь «Сказка» нылпи садысь Надежда Ившинаез, «Лучший участник дискуссии» орын – Дэриысь 2 номеро нылпи садысь Наталья Протопоповаез. Вожвылъяськон элькунын кылъёсты пичи дрысен дышетон сӧзнэтэз азинтон вылысь радъямын но Удмуртилэн кунлыкезлы 100 ар тырмонлы сӥземын вал Тодэ вайытом, азьвылгес «Учитель здоровья Удмуртии – 2020» VII элькун вожвылъяськонын вормисьёс тодмо луизы.  Тегъёс: Дышетон Ижкар Удмуртия вожвылъяськон удмурткыл дӥськут 100ар  